text: Entre Bertrant e lo duc d'Aguilent
   Se vant ferir andui de maltalent,
   Ke do[i se] falssent li osberc jaserent;
   E Bertrans n'a lo gonfanon sanglent,
   El dus la plage non presere nient,
   Mais aiço prese que estre grat descent.
   Folque lai joig ab lo marcis d'Artent,
   E Beraus Tabes al Landones s'atent,
   E Bruns sos fraire lo Leoneis perprent; 
   Fraignent los hastes per grans cops maintenent, 
   Ab les espades fierent espessement,
   E ab aiques n'ajostent tal VII cent 
   C'uns n'i coignuc amie ne ben voeillent.
   Ki trobe mort ni fraire ni parent,
   Nol met en plait de son confessament,
   Mais poig enant per penre venjament,
   E cascuns d'aus ab sei modes entent
   D'aital peril com eisse a gariment.
   Lo traverser los socorent poignent 
   Cil de Montblanc e li Vermeil d'Artent.
  